Document ID: 32011D0849

POLIITIKA- JA JULGEOLEKUKOMITEE OTSUS EULEX/2/2011,
16. detsember 2011,
Kosovos läbiviidava Euroopa Liidu õigusriigimissiooni (1) EULEX KOSOVO juhi volituste pikendamise kohta
(2011/849/ÜVJP)
EUROOPA LIIDU NÕUKOGU,
võttes arvesse Euroopa Liidu lepingut, eriti selle artikli 38 kolmandat lõiku,
võttes arvesse nõukogu 4. veebruari 2008. aasta ühismeedet 2008/124/ÜVJP Euroopa Liidu õigusriigimissiooni kohta Kosovos EULEX KOSOVO, (2) eriti selle artikli 12 lõiget 2,
ning arvestades järgmist:
(1)
Vastavalt ühismeetmele 2008/124/ÜVJP on poliitika- ja julgeolekukomitee kooskõlas aluslepingu artikliga 38 volitatud tegema asjakohaseid otsuseid Kosovos läbiviidava Euroopa Liidu õigusriigimissiooni (EULEX KOSOVO) poliitilise kontrolli ja strateegilise juhtimise kohta, sealhulgas nimetama ametisse missiooni juhi.
(2)
Nõukogu võttis 8. juunil 2010 vastu otsuse 2010/322/ÜVJP, (3) millega pikendatakse EULEX KOSOVO kehtivust kuni 14. juunini 2012.
(3)
Otsusega 2010/431/ÜVJP (4) nimetati liidu ühise välis- ja julgeolekupoliitika kõrge esindaja („kõrge esindaja”) ettepanekul Xavier BOUT DE MARNHAC missiooni EULEX KOSOVO juhiks alates 15. oktoobrist 2010.
(4)
Otsusega 2011/688/ÜVJP (5) pikendas poliitika- ja julgeolekukomitee missiooni EULEX KOSOVO juhi Xavier BOUT DE MARNHACi volitusi kuni 14. detsembrini 2011.
(5)
Kõrge esindaja tegi 9. detsembril 2011 ettepaneku pikendada missiooni EULEX KOSOVO juhi Xavier BOUT DE MARNHACi volitusi kuni 14. juunini 2012,
ON VASTU VÕTNUD KÄESOLEVA OTSUSE:
Artikkel 1
EULEX KOSOVO juhi Xavier BOUT DE MARNHACi volitusi pikendatakse kuni 14. juunini 2012.
Artikkel 2
Käesolev otsus jõustub selle vastuvõtmise päeval.
Seda kohaldatakse alates 15. detsembrist 2011.
Brüssel, 16. detsember 2011

Labels: 10
18
15
5